CELEX: 32014R1201
Language: da
Date: 2014-11-07 00:00:00
Title: Rådets forordning (EU) nr. 1201/2014 af 7. november 2014 om tilpasning med virkning fra 1. juli 2011 , 1. juli 2012 og 1. juli 2013 af satsen for Den Europæiske Unions tjenestemænds og øvrige ansattes bidrag til pensionsordningen

8.11.2014   
            
            
               DA
            
            
               Den Europæiske Unions Tidende
            
            
               L 325/1
            
         RÅDETS FORORDNING (EU) Nr. 1201/2014
   af 7. november 2014
   om tilpasning med virkning fra 1. juli 2011, 1. juli 2012 og 1. juli 2013 af satsen for Den Europæiske Unions tjenestemænds og øvrige ansattes bidrag til pensionsordningen
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union, der er fastsat ved Rådets forordning (EØF, Euratom, EKSF) nr. 259/68 (1), særlig artikel 83a og bilag XII,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Formålet med artikel 19 i bilag XIII til personalevedtægten, som senest ændret ved Europa-Parlamentets og Rådets forordning (EU, Euratom) nr. 1023/2013 (2), er at sætte Unionens institutioner i stand til at træffe de nødvendige foranstaltninger til at bilægge deres tvister om tilpasningerne for 2011 og 2012 af vederlag og pensioner og tilpasningen for 2011 af pensionsbidragssatsen for at efterkomme en dom fra Den Europæiske Unions Domstol under hensyntagen til personalets berettigede forventning om, at Rådet hvert år træffer afgørelse om en tilpasning af satsen for pensionsbidraget.
            
         
               (2)
            
            
               Som led i en samlet strategi for at bilægge tvister og for at efterkomme Domstolens dom af 19. november 2013 i sag C-63/12 (3), Kommissionen mod Rådet, har Europa-Parlamentet og Rådet vedtaget forordning (EU) nr. 422/2014 (4) og (EU) nr. 423/2014 (5) om tilpasning af vederlag og pensioner til tjenestemænd og øvrige ansatte ved Den Europæiske Union med virkning fra henholdsvis den 1. juli 2011 og den 1. juli 2012. Disse tilpasninger kræver en tilpasning med tilbagevirkende kraft af pensionsordningens bidragssats for årene 2011, 2012 og 2013.
            
         
               (3)
            
            
               I henhold til artikel 13, stk. 3, i bilag XII til personalevedtægten har Eurostat fremlagt rapporter om den aktuarmæssige vurdering for 2011, 2012 og 2013 af pensionsordningen, hvorved parametrene i nævnte bilag ajourføres. I betragtning af disse vurderinger og under hensyntagen til artikel 4, stk. 6, i bilag XII til personalevedtægten er den fornødne bidragssats til opretholdelse af en aktuarmæssig balance i pensionsordningen 11 % fra den 1. juli 2011, 10 % fra den 1. juli 2012 og 10,9 % fra den 1. juli 2013.
            
         
               (4)
            
            
               For at sikre den aktuarmæssige balance i pensionsordningen for tjenestemænd og øvrige ansatte ved Den Europæiske Union bør bidragssatsen derfor med tilbagevirkende kraft tilpasses til 11 % af grundlønnen fra den 1. juli 2011, 10 % af grundlønnen fra den 1. juli 2012 og 10,9 % af grundlønnen fra den 1. juli 2013 —
            
         VEDTAGET DENNE FORORDNING:
   Artikel 1
   Den bidragssats, der er omhandlet i artikel 83, stk. 2, i personalevedtægten, fastsættes
   
               —
            
            
               til 11 % med virkning fra den 1. juli 2011
            
         
               —
            
            
               til 10 % med virkning fra den 1. juli 2012
            
         
               —
            
            
               til 10,9 % med virkning fra den 1. juli 2013.
            
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. november 2014.
      
         
            På Rådets vegne
         
         P. C. PADOAN
         
            Formand
         
      
   
   
      (1)  EFT L 56 af 4.3.1968, s. 1.
   
      (2)  Europa-Parlamentets og Rådets forordning (EU, Euratom) nr. 1023/2013 af 22. oktober 2013 om ændring af vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union (EUT L 287 af 29.10.2013, s. 15).
   
      (3)  Endnu ikke offentliggjort i Samling af Afgørelser.
   
      (4)  Europa-Parlamentets og Rådets forordning (EU) nr. 422/2014 af 16. april 2014 om tilpasning med virkning fra den 1. juli 2011 af vederlag og pensioner til tjenestemænd og øvrige ansatte i Den Europæiske Union samt af justeringskoefficienterne for disse vederlag og pensioner (EFT L 129 af 30.4.2014, s. 5).
   
      (5)  Europa-Parlamentets og Rådets forordning (EU) nr. 423/2014 af 16. april 2014 om tilpasning med virkning fra den 1. juli 2012 af vederlag og pensioner til tjenestemænd og øvrige ansatte ved Den Europæiske Union samt af justeringskoefficienterne for disse vederlag og pensioner (EUT L 129 af 30.4.2014, s. 12).